徐宗孺同登四十四年（1616年）丙辰科进士。任工部主事，榷荆关，商人德之，肖像以祀。督学荆岳，为湖南学政。寻迁分巡湖南道参议，时魏忠贤当国，决意终养，家居十二年。崇祯八年乙亥（1635年）服未阕，起复分守岭北道，服除拜命，有惠政，祀名宦。历任苏松兵备道按察使副使，会举边才卓异，奉敕监军，剿临蓝积盗，捷闻，升武昌道参政，又召对平台，超拜都察院右佥都御史、巡抚登莱。破烧朝鲜船，赐金五十两、御扇八柄，特简兵部右侍郎。寻推户部尚书，催入京，抵淮闻甲申三月之变，移檄江南，中外感激。弘光时，以与马士英不合，勒致仕。鲁王